CELEX: 62014TN0587
Language: et
Date: 2014-08-06 00:00:00
Title: Kohtuasi T-587/14: 6. augustil 2014 esitatud hagi – Crosfield Italia versus Euroopa Kemikaaliamet

13.10.2014   
            
            
               ET
            
            
               Euroopa Liidu Teataja
            
            
               C 361/15
            
         6. augustil 2014 esitatud hagi – Crosfield Italia versus Euroopa Kemikaaliamet
   (Kohtuasi T-587/14)
   2014/C 361/20
   Kohtumenetluse keel: itaalia
   
      Pooled
   
   
      Hageja: Crosfield Italia Srl (Verona, Itaalia) (esindaja: advokaat M. Baldassarri)
   
      Kostja: Euroopa Kemikaaliamet
   
      Nõuded
   
   Hageja palub Üldkohtul tühistada Euroopa Kemikaaliameti 28. mai 2014. aasta otsuse SME 2013 4672, mis tehti hagejale teatavaks 9. juunil 2014, ning tuvastada seega selle kehtetuse ja õiguslike tagajärgede puudumise moel, mis võtab otsuselt kõik õiguslikud tagajärjed, tühistades seejuures suuremate summade ja väidetavalt maksmisele kuuluvate trahvide sissenõudmiseks esitatud arved.
   
      Väited ja peamised argumendid
   
   Käesolev hagi on esitatud Euroopa Kemikaaliameti otsuse peale, millega tuvastati, et hageja ei vasta Euroopa Parlamendi ja nõukogu määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ning millega asutatakse Euroopa Kemikaaliamet, muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93 ja komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ (ELT 396, lk 849)) tähenduses väikeseks või keskmise suurusega ettevõtjaks pidamise tingimustele, keelduti talle määruses ette nähtud soodustuste kohaldamisest ja nõuti temalt tasusid.
   Väited ja peamised argumendid on sarnased nendega, mis esitati kohtuasjas T-620/13: Marchi Industriale vs. Euroopa Kemikaaliamet.